Imtella' Lulju 11, 2020 - Aġġornata 11 Ta' Lulju, 2020 6:25pm Ir-reġjuni fit-Tramuntana ta' Spanja – dak Bask u r-reġjun ta' Galicia qed jaffaċċjaw imxija ġdida ta' coronavirus waqt li l-votanti għada mistennija jivvutaw fl-ewwel elezzjonijiet reġjonali mindu bdiet il-COVID-19 f'Marzu li għadda. L-awtoritajiet fil-belt ta' Bilbao, żiedu l-għadd ta' postijiet ta' votazzjoni b'25% bil-għan li tinżamm id-distanza soċjali bejn il-votanti. L-elezzjonijiet fiż-żewġ reġjuni kellhom isiru f'April, imma ġew posposti wara li Spanja daħlet f'lockdown fil-bidu ta' Marzu. L-awtoritajiet qalu li l-madwar 450 persuna li għandhom il-coronavirus fiż-żewġ reġjuni mhux se jitħallew jivvutaw.